Finnairin lakossa sovintoesitys
Maanantai 6.12.2010 klo 02.56 (päivitetty klo 06.39)
Finnairin lentolakossa on annettu sovintoesitys.
LUE MYÖSLonka: Hyvin hankala sovitteluLentolakko jatkuu
Valtakunnansovittelija Esa Lonka antoi esityksensä hieman ennen kolmea yöllä. Hän pyysi osapuolten vastaukset tänään itsenäisyyspäivänä klo 14:ään mennessä.Lentoemäntien ja stuerttien yhdistyksen valtuusto ottaa kantaa sovintoesitykseen aamupäivällä kello 11.Neuvotteluja käytiin tiiviisti sunnuntaina puolesta päivästä alkaen eli liki 15 tuntia. Osapuolet ovat kiistelleet erityisesti Finnairin matkustamohenkilökunnan kaukolentojen jälkeisten vapaiden pituudesta.Tiistaiksi on luvassa uusia lakon tukitoimia, jos sopimusta ei sitä ennen synny. Ne saattavat hyydyttää Finnairin lentoliikenteen kokonaan. Finnairia rasittavat myös lakosta parin miljoonan euron päivävauhtia syntyvät tappiot.Muiden kuljetusalan liittojen tukitoimet häiritsisivät paitsi lentoliikennettä, myös postin kulkua heti tiistaiaamusta lähtien. Myös kaukojunien lisävuorot voisivat jäädä ajamatta.Ilmailualan unioni IAU aikoo lopettaa Finnairin lentojen tekniset palvelut tiistaina iltapäivällä, ellei sopua sitä ennen synny. Lomalennot rajattaisiin kuitenkin ulkopuolelle.